pythainlp/thai_wikipedia_clean_20230101 huggingface dataset:
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
อาร์กอน (กลุ่มศิลปิน)
อาร์กอน (อังกฤษ:ARGON;เกาหลี:아르곤) เป็นกลุ่มบอยแบนด์ชาวเกาหลีใต้ สังกัดค่าย เอ็มเอชเฮชเอนเตอร์เทนเมนต์ เปิดตัวครั้งแรกเมื่อวันที่ 11 มีนาคม 2019 ปัจจุบันประกอบด้วยสมาชิกทั้งหมด 6 คน ได้แก่ ฮานึล, โรลอี, คาอิน, ยออุน, กอน และ แจอุน
คาร์ล ดยุกแห่งเวือร์ทเทิมแบร์ค
คาร์ล ดยุกแห่งเวือร์ทเทิมแบร์ค  ประสูติเมื่อวันที่ 1 สิงหาคม ค.ศ. 1936 ณ ฟรีดริชฮาเฟิน เป็นพระโอรสใน ฟิลิปป์ อัลเบรชท์ ดยุกแห่งเวือร์ทเทิมแบร์ค กับ อาร์ชดัชเชสโรสแห่งออสเตรีย พระองค์ทรงกลายเป็นรัชทายาทในตำแหน่งดยุกเวือร์ทเทิมแบร์ค หลังจากที่ ดยุกลุดวิจ อัลเบรชท์ พระเชษฐาสละสิทธิ์
พระองค์ทรงเสกสมรสกับ ไดแอนน์ ดัชเชสแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1958 พระชายารับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว
คาร์ล ดยุกแห่งเวือร์ทเทิมแบร์ค สิ้นพระชนม์ลงเมื่อวันที่ 7 มิถุนายน 2565 สิริพระชันษาปีที่ 86 ทำให้ตำแหน่งของพระองค์ ตกไปเป็นของ วิลเฮ็ล์ม ดยุกแห่งเวือร์ทเทิมแบร์ค พระนัดดา
ไลฟ์อิสสเตรนจ์ (ชีวิตพิศวง)
พรอดิวซ์เอ็กซ์ 101
พรอดิวซ์เอ็กซ์ 101  เป็นรายการเรียลลิตีโชว์ค้นหากลุ่มศิลปินชาย (บอยแบนด์) ของประเทศเกาหลีใต้ปี พ.ศ. 2562 ทางสถานีโทรทัศน์เอ็มเน็ต เป็นฤดูกาลที่ 4 ของรายการกลุ่ม พรอดิวซ์ 101 ในสาธารณะหมายถึง "ผู้ผลิตแห่งชาติ" หรือ "ผลิต" วงบอยแบนด์โดยเลือกสมาชิก 11 คนจากเด็กฝึกหัด 101 คนจากบริษัทบันเทิงต่าง ๆ 47 แห่งและเด็กฝึกหัดอิสระ ผ่านการโหวตออนไลน์และการโหวตสดพร้อมการคัดออกหลายรอบ ประชาชนจะได้เลือกแนวคิดของกลุ่ม, เพลงเดบิวต์ และชื่อกลุ่มด้วย รายการออกอากาศตั้งแต่วันที่ 3 พฤษภาคมถึง 19 กรกฎาคม พ.ศ. 2562 วงจากรายการนี้มีชื่อว่า เอ็กซ์วัน (X1) แต่หลังจากมีการพิสูจน์ว่ามีการจัดการกับผู้มีสิทธิเลือกตั้งอย่างกว้างขวางกลุ่มนี้ก็ถูกยุบ
การประชาสัมพันธ์ก่อนการออกอากาศ.
วันที่ 28 กุมภาพันธ์ สถานีโทรทัศน์เอ็มเน็ต ได้ยืนยันข่าวเรื่องระยะสัญญาของของผู้ชนะรายการรวมทั้มหมดถึง 5 ปี
ในวันที่ 21 มีนาคม รายการได้เปิดตัวการแสดงแรกของผู้เข้าแข่งขันทุกคนด้วยเพลง "X1-MA" ( ผ่านรายการ เอ็มเคาท์ดาวน์ และได้ศิลปินฝึกหัด ซน ดง-พโย จากสังกัด ดีเอสพีมีเดีย เป็นเซนเตอร์ของเพลง รายการมีกำหนดการออกอากาศตอนแรกวันที่ 3 พฤษภาคม 2562
พิธีกร และผู้ฝึกสอนของรายการ.
ผู้ฝึกสอนด้านการร้อง
ผู้ฝึกสอนด้านการแร็ป
ผู้ฝึกสอนด้านการเต้น
=== การแข่งขันตามคอนเซ็ปต์ (Concept Evalution)&lt;ref&gt;
เกตเวย์ (การสื่อสาร)
ระบบข้อมูลอัคคีภัยขั้นสูง
ระบบข้อมูลอัคคีภัยขั้นสูง (; อักษรย่อ: AFIS) ให้ข้อมูลเกี่ยวกับไฟไหม้ในปัจจุบันและในอดีตที่ตรวจพบโดยเซ็นเซอร์บนดาวเทียมสำรวจทรัพยากรโลก เช่น ระบบโมดิส, ยูเมตแซต เอ็มเอสจี, โกเอส, ซูโอมิ เอ็นพีพี ฯลฯ ซึ่งครอบคลุมหลายภูมิภาคทั่วโลก ระบบให้การตรวจสอบไฟที่กำลังลุกโชนอยู่บนแผนที่ในเว็บและส่งการแจ้งเตือนแบบเรียลไทม์แก่ผู้ใช้ที่ลงทะเบียนเมื่อตรวจพบไฟภายในพื้นที่ที่ต้องการผ่านอีเมล, เอสเอ็มเอส, เอกซ์เอ็มพีพี ฯลฯ
ระบบเริ่มต้นเป็นโครงการวิจัยที่สถาบันเมอรากาซีเอสไออาร์ โดยความร่วมมือกับเอสคอมในปี ค.ศ. 2007 ซึ่งได้รับการขยายออกไปเพื่อสนับสนุนสมาคมป้องกันอัคคีภัยจำนวนมากในประเทศแอฟริกาใต้
Advanced fire information system
นิศานสาหิบ
นิศานสาหิบ (Nishan Sahib) หรือ ธงขาลสา (Khalsa Flag) เป็นชื่อเรียกของธงรูปสามเหลี่ยมที่แสดงถึงศาสนาซิกข์ คำว่า "นิศาน" (Nishan) นั้นมีความหมายว่า "สัญลักษณ์" ธงมีลักษณะพื้นสีเหลืองส้ม บนผืนธงปรากฏสัญลักษณ์ขันธา สัฐลักษณ์ประจำศาสนาซิกข์ ธงนิศานสาหิบในปัจจุบันพบตามคุรุทวาราต่าง ๆ เพื่อแสดงความเป็นสถานที่ของศาสนาซิกข์ โดยทั่วไปจะมีการนำผ้าสีเดียวกันกับพื้นธงมาพันรอบเสาธงจนถึงพื้น
ดั้งเดิมที ธงนี้ไว้แสดงถึงว่าชุมชนหรือคฤหัสถ์ที่มีธงนี้ปักอยู่เป็นขาลสา ได้เข้าพิธีปาหุลเป็นที่เรียบร้อยแล้ว ธงออกแบบมาเพ่อให้มองเห็นได้ชัดเจนจากระยะไกลด้วยสีสันที่โดดเด่น ทุก ๆ ปี ธงนี้จะถูกชักลงในช่วงเทศกาลวิสาขี (Vaisakhi) เพื่อนำมาซักทำความสะอาดและซ่อมแซมใหม่ รวมทั้งตัวเสาธงและผ้าที่พันตัวเสาเช่นกัน การทำความสะอาดนั้นจะใช้น้ำและนมผสมกัน และโดยดั้งเดิมจะมีการย้อมสีใหม่ด้วยหญ้าฝรั่นหรือขมิ้นหากสีจางลง
ศาสนิกชนจะให้ความเคารพต่อธงนี้มาก และถือว่าธงนี้ศักดิ์สิทธิ์ ในอดีตธงลักษณะคล้ายกันนี้ใช้เป็นสัญลักษณ์ของจักรวรรดิซิกข์และกองทัพซิกข์ขาลสา
ขัณฑา
ขันธา (; Khanda) หรือที่นิยมทับศัพท์ว่า กันด้า คือสัญลักษณ์ของศาสนาซิกข์ ที่มีมาตั้งแต่ราวทศวรรศแรกของคริสต์ศตวรรศที่ 20 เป็นสัญลักษณ์ที่ปรากฏในธงนิศานสาหิบ ขันธานั้นประกอบมาจากสัญลักษณ์สามอย่าง ได้แก่
สัญลักษณ์ทั้งสาม คือดาบขันธา, ดาบสั้นกิรปาน และจักร ล้วนเป็นอาวุธอันเป็นสัญลักษณ์ของนักรบชาวซิกข์
ในราวปี 2012 สัญลักษณ์ขันธากลายมาเป็นเครื่องหมายของความสมัครสามนกลมเกลียวกันในสังคมซิกข์ หลังเหตุการณ์กราดยิงหลายครั้งในอเมริกา
ยูนิโคดของขันธา คือ U+262C (☬)
การแบ่งเขตเลือกตั้งแบบเอาเปรียบ
การแบ่งเขตเลือกตั้งแบบเอาเปรียบ หรือ เจอร์รีแมนเดอริง  เป็นการปฏิบัติซึ่งเจตนาก่อให้เกิดความได้เปรียบทางการเมืองต่อพรรคการเมืองพรรคใดพรรคหนึ่ง หรือกลุ่มใดกลุ่มหนึ่ง โดยการชักใยแนวแบ่งเขตเลือกตั้ง มียุทธวิธีหลักใช้ในการแบ่งเขตเลือกตั้งแบบเอาเปรียบสองยุทธวิธี ได้แก่ "การกะเทาะ" (cracking) หมายถึง การทำให้อำนาจออกเสียงลงคะแนนของผู้สนับสนุนพรรคการเมืองฝ่ายตรงข้ามลดลงในเขตเลือกตั้งหลายเขต และ "การบรรจุ" (packing) หมายถึง การกระจุกอำนาจออกเสียงลงคะแนนของพรรคการเมืองฝ่ายตรงข้ามในเขตเลือกตั้งหนึ่งเพื่อลดอำนาจออกเสียงลงคะแนนในเขตอื่น ยุทธวิธีที่สาม ซึ่งแสดงในแผนภาพซ้ายบนสุดของภาพทางขวามือ คือ การทำให้เขตเลือกตั้งทุกเขตเป็นแบบเดียวกัน (โดยสภาพคือการกะเทาะแบบหนึ่งซึ่งพรรคการเมืองฝ่ายข้างมากใช้จำนวนที่เหนือกว่าเพื่อประกันว่าพรรคการเมืองฝ่ายข้างน้อยจะไม่ได้ฝ่ายข้างมากในเขตเลือกตั้งแม้แต่เขตเดียว)
นอกเหนือไปจากการใช้เพื่อให้ได้ผลการเลือกตั้งตามต้องการสำหรับพรรคการเมืองพรรคใดพรรคหนึ่งแล้ว ยังใช้เพื่อช่วยเหลือหรือขัดขวางกลุ่มประชากรหนึ่ง เช่น กลุ่มการเมือง ชาติพันธุ์ เชื้อชาติ ภาษา ศาสนาหรือชนชั้น เช่น แนวพรมแดนเขตเลือกตั้งกลางของสหรัฐซึ่งก่อให้เกิดผู้มีสิทธิเลือกตั้งฝ่ายข้างมากเป็นผู้แทนของชาวแอฟริกันอเมริกันหรือเชื้อชาติกลุ่มน้อยอื่น ที่เรียก "เขตฝ่ายข้างมาก-ฝ่ายข้างน้อย" นอกจากนี้ ยังใช้เพื่อพิทักษ์ผู้ดำรงตำแหน่งคนปัจจุบันด้วย
ประเทศกานาในเครือจักรภพ
ราชอาณาจักรเครือจักรภพแห่งกานา  คืออดีตรัฐราชาธิปไตยภายใต้รัฐธรรมนูญ ที่ดำรงสถานะก่อนหน้า สาธารณรัฐกานา. ระหว่างวันที่ 6 มีนาคม ค.ศ. 1957 ถึงวันที่ 1 กรกฎาคม ค.ศ. 1960 เป็นประเทศแรกในภูมิภาคแอฟริกาตะวันตกที่ได้รับเอกราชอย่างสมบูรณ์.
พระราชบัญญัติว่าด้วยการประกาศอิสรภาพกานา ค.ศ. 1957ก็มีผลบังคับใช้ ทำให้ดินแดนอาณานิคมบริติชโกลด์โคสต์ มีสถานะเป็น"อาณาจักรในเครือจักรภพ" ภายหลังจากที่สิ้นสุดการปกครองของสหราชอาณาจักร. ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2 ทรงเป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 โดยข้าหลวงต่างพระองค์เป็นผู้สำเร็จราชการแทน:
การลงประชามติ จัดขึ้นเมื่อวันที่ 27 เมษายน ค.ศ. 1960 มีผู้เห็นชอบ 88.47% ให้เปลี่ยนระบอบการปกครองเป็นสาธารณรัฐ, และ ไม่เห็นชอบ 11.53%. ส่งผลให้กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเมื่อวันที่ 1 กรกฎาคม ในปีเดียวกัน.
สมเด็จพระราชินีนาถอลิซาเบธที่ 2 โดยเสด็จเยือนในฐานะ ประมุขแห่งเครือจักรภพ ในวาระสำคัญดังนี้:
กวาเม อึนกรูมา ดำรงตำแหน่งนายกรัฐมนตรี (และ หัวหน้ารัฐบาล). กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีกานาคนแรก กวาเม อึนกรูมา ขึ้นดำรงตำแหน่งเป็นประธานาธิบดีคนแรกของสาธารณรัฐ.
Gerrymander
กันด้า
ขวัญชัย สุขล้อม
ขวัญชัย สุขล้อม เป็นนักฟุตบอลชาวไทย ปัจจุบันเล่นตำแหน่งผู้รักษาประตูให้กับพีที ประจวบ ในไทยลีก
พระเจ้าเปโดรแห่งกัสติยา
พระเจ้าเปโดรแห่งกัสติยา , เปโดรผู้โหดร้าย  หรือ เปโดรผู้เที่ยงธรรม  เป็นกษัตริย์ชาวสเปนแห่งกัสติยาและเลออนตั้งแต่ ค.ศ. 1350 ถึง ค.ศ. 1369 คนในยุคเดียวกันกล่าวหาพระองค์ว่าเป็นนักปกครองผู้แสนโหดร้าย ขณะที่นักประวัติในยุคหลังมองพระองค์เป็นผู้รักษาความยุติธรรมและให้ฉายานามแก่พระองค์ว่า "พระเจ้าเปโดรผู้ยึดหลักกฎหมาย"
เปโดรเสด็จพระราชสมภพเมื่อวันที่ 30 สิงหาคม ค.ศ. 1334 ที่หอคอยของอารามซานตามาริอาลาเรอัลเดลัสอูเอลกัสในเมืองบูร์โกสของสเปน โดยเป็นพระโอรสของพระเจ้าอัลฟอนโซที่ 11 แห่งกัสติยา, เลออน และกาลิเซียกับมารีอาแห่งโปรตุเกส พระมเหสีซึ่งเป็นพระธิดาของพระเจ้าอาฟงซูที่ 4 แห่งโปรตุเกส หลังให้กำเนิดเปโดร มารีอากับพระโอรสถูกพระเจ้าอัลฟอนโซที่ 11 ขับไล่ออกจากราชสำนัก พระองค์ได้อยู่กินกับสนมลับที่มีบุตรธิดาให้พระองค์ 10 คน โดยในจำนวนนั้นเป็นบุตรชายชื่อฟาดริเกและเอนริเก
การขึ้นครองราชย์และการสมรส.
เดือนมีนาคม ค.ศ. 1350 พระเจ้าอัลฟอนโซที่ 10 พระบิดาของเปโดรสิ้นพระชนม์จากกาฬโรคที่กำลังแพร่ระบาดไปทั่วยุโรปขณะกำลังปิดล้อมชาวมัวร์ในฐานที่มั่นในยิบรอลตาร์ บัลลังก์กัสติยาได้ตกเป็นของเปโดรที่มีพระชนมายุไม่ถึง 16 พรรษาดี ราชสำนักถูกพระมารดาและขุนนางคนโปรดของพระนางครอบงำเนื่องจากกษัตริย์คนใหม่ยังอ่อนวัยและไร้ประสบการณ์ พระเจ้าเปโดรได้ดิ้นรนต่อสู้เพื่อปลดปล่อยตนเองจากอำนาจควบคุมของพระมารดา ทรงหันไปหาฆวน อัลฟอนโซ เด อัลบูร์เกร์เก หัวหน้ารัฐมนตรีที่ได้ช่วยปลดปล่อยพระองค์ให้เป็นอิสระ
ในปี ค.ศ. 1352 พระเจ้าเปโดรได้พบกับมาริอา เด ปาดิยา ผู้งดงามโดยการแนะนำของอัลบูร์เกร์เก กษัตริย์ตกหลุมรักเธออย่างหัวปักหัวปำ อัลบูร์เกร์เกนั้นคิดว่ามาริอาจะเชื่อฟังคำสั่งของตนทุกอย่างแต่พระองค์กลับคิดผิด หญิงสาวมีความทะเยอทะยานและได้ชี้แนะแก่กษัตริย์ว่าหัวหน้ารัฐมนตรีของพระองค์ไม่มีความจำเป็นอีกต่อไป เพื่อรักษาตำแหน่งที่กำลังสั่นคลอน อัลบูร์เกร์เกได้โน้มน้าวพระเจ้าเปโดรให้ทรงสมรสกับบล็องช์แห่งบูร์บง หลานสาว (ลูกของพี่น้อง) ของพระเจ้าฌ็องที่ 2 แห่งฝรั่งเศส ที่ต้องการได้กัสติยามาเป็นพันธมิตรร่วมต่อต้านอังกฤษ พิธีอภิเษกสมรสจัดขึ้นที่บายาโดลิดในปี ค.ศ. 1353 สถานการณ์ซ้ำรอยวัยเด็กของพระองค์ เมื่อหลังสมรสพระองค์ทรงทิ้งบล็องช์กลับไปหามาริอาทันที การกระทำดังกล่าวได้สร้างรอยร้าวความสัมพันธ์ระหว่างกัสติยากับฝรั่งเศสและสมเด็จพระสันตะปาปา
มาริอา เด ปาดิยา มีบุตรธิดาให้พระเจ้าเปโดรสี่พระองค์ คือ
พระราชินีบล็องช์สิ้นพระชนม์โดยไร้พระโอรสธิดาในปี ค.ศ. 1361 นักประวัติศาสตร์เชื่อว่าพระองค์ถูกลอบปลงพระชนม์โดยมีพระเจ้าเปโดรทรงเป็นผู้บงการ
สงครามแย่งชิงบัลลังก์.
แทนที่จะต่อสู้กับชาวมุสลิมแห่งกรานาดาเหมือนเช่นกษัตริย์พระองค์ก่อน ๆ พระเจ้าเปโดรกลับทรงร่วมมือกับชนกลุ่มดังกล่าวเปิดสงครามกับอารากอน ระหว่างการทำสงครามพระองค์ได้เชิญฟาดริเก พระอนุชาต่างมารดามาเสวยมื้อเย็นและทุบพระเศียรจนเสียชีวิต สร้างความโกรธแค้นให้แก่เอนริเกแห่งตรัสตามารา ฝาแฝดของเฟดริเกที่หันไปเป็นพันธมิตรกับอารากอนก่อปฏิวัติต่อพระเจ้าเปโดรหลายครั้งแต่ก็โดนบดขยี้อย่างราบคาบ ในปี ค.ศ. 1356 เอนริเกได้หลบหนีไปฝรั่งเศสและได้เสนอตัวรับใช้กษัตริย์ฝรั่งเศส
ตั้งแต่ปี ค.ศ. 1356 ถึง ค.ศ. 1366 พระเจ้าเปโดรแห่งกัสติยาทรงทำสงครามกับพระเจ้าเปโดรที่ 4 แห่งอารากอนที่สนับสนุนเอนริเก สงครามดังกล่าวมีชื่อเรียกว่า "สงครามสองเปโดร" โดยพระเจ้าเปโดรแห่งกัสติยาทรงมีเป้าหมายอยู่ที่การอ้างสิทธิ์ในราชอาณาจักรบาเลนเซียซึ่งมีมูร์เซีย, เอลเช, อาลิกันเต และโอริอูเอลา ขณะที่พระเจ้าเปโดรที่ 4 แห่งอารากอนทรงหวังครองความเป็นใหญ่ในเมดิเตอร์เรเนียนเหนือคู่แข่งอย่างกัสติยาและพันธมิตรของกัสติยาอย่างเจนัว ในสงครามครั้งนี้พระเจ้าเปโดรแห่งกัสติยาได้ทรงสังหารประชาชนมากมายจนทำให้พระองค์ถูกกล่าวขานว่าเป็นกษัตริย์ผู้แสนโหดร้าย ทว่าพระองค์สามารถพิชิตการิญเญนา, เตรูเอล, เซกอร์เบ, มูร์บิเอโดร, อัลเมนารา, ชิบา และบุญโญล
ในปี ค.ศ. 1366 ด้วยการสนับสนุนจากพระเจ้าชาร์ลที่ 5 แห่งฝรั่งเศส, สมเด็จพระสันตะปาปาเออร์บันที่ 5 และพระเจ้าเปโดรที่ 4 เอนริเกสามารถรวบรวมกองทัพขนาดใหญ่อันประกอบด้วยทหารผ่านศึกฝรั่งเศสนำโดยแบร์ทร็อง ดูว์ แกลแกล็ง, ชาวอารากอน และทหารรับจ้างชาวอังกฤษที่ได้ทำการล้มล้างอำนาจของพระเจ้าเปโดรแห่งกัสติยาเพื่อให้เอนริเกได้ขึ้นครองตำแหน่งแทนพระองค์
พระเจ้าเปโดรได้หนีไปบายอน นครของกัสกอญซึ่งอยู่ในการครอบครองของอังกฤษ ที่นั่นพระองค์ได้ขอความช่วยเหลือจากเอ็ดเวิร์ดเจ้าชายดำและบรรลุข้อตกลงพันธมิตรอังกฤษ-กัสติยาในวันที่ 22 มิถุนายน ค.ศ. 1362 พระเจ้าเฌามาที่ 4 แห่งมาจอร์กาได้เข้ามาร่วมให้ความช่วยเหลือแก่พระเจ้าเปโดรและปี ค.ศ. 1367 เอ็ดเวิร์ดเจ้าชายดำได้นำชาวอังกฤษเข้าทำสมรภูมิกับกองทัพพันธมิตรฝรั่งเศส-กัสติยาที่นาเฆรา สงครามจบลงความพ่ายแพ้อย่างยับเยินของเอนริเกกับฝรั่งเศสชาติพันธมิตร พระเจ้าเปโดรได้กลับมาครองราชย์อีกครั้ง ทว่าความเป็นพันธมิตรกับชาวอังกฤษถึงคราวแตกแยกเมื่อพระองค์ได้สังหารนักโทษคนหนึ่งอย่างรุนแรงและไม่ยอมจ่ายเงินให้แก่พันธมิตรชาวอังกฤษ
เอนริเกกลับมายังกัสติยาอีกครั้งในเดือนกันยายน ค.ศ. 1368 พร้อมกับกองทหารฝรั่งเศสของพระเจ้าชาร์ลที่ 5 ที่มีขนาดใหญ่กว่าเดิม ไม่กี่เดือนต่อมาในเดือนมีนาคม ค.ศ. 1369 กองทัพของพระเจ้าเปโดรและเอนริเกได้เผชิญหน้ากันที่มอนติเอล เมืองป้อมปราการซึ่งขณะนั้นอยู่ภายใต้การปกครองของคณะทหารคริสเตียนซานเตียโก สถานการณ์นำพาให้กษัตริย์เปิดโต๊ะเจรจากับพระอนุชาต่างมารดา ในตอนนั้นพระเจ้าเปโดรได้หันไปขอความช่วยเหลือจากดูว์ แกลแกล็ง ซึ่งทำหน้าที่เป็นราชทูตของเอนริเก ทว่าพระองค์ถูกดูว์ แกลแกล็ง หักหลังจนเป็นเหตุให้ทรงถูกเอนริเกลอบสังหารในเวลาต่อมาเมื่อวันที่ 23 มีนาคม ค.ศ. 1369 เป็นการจบสิ้นการปกครองกัสติยาของราชวงศ์บูร์กอญ เมื่อกษัตริย์คนใหม่ได้ขึ้นครองราชย์เป็นพระเจ้าเอนริเกที่ 2 แห่งราชวงศ์ตรัสตามารา
กัสตอน เปเรย์โร
กัสตอน โรดริโก เปเรย์โร โลเปซ (; เกิด 11 มิถุนายน ค.ศ. 1995) เป็นนักฟุตบอลชาวอุรุกวัย ปัจจุบันลงเล่นในตำแหน่งกองกลางตัวรุกให้กับคัลยารี สโมสรในเซเรียอา และทีมชาติอุรุกวัย
ในวันที่ 28 มกราคม 2014 เขาได้ลงเล่นในนัดอย่างเป็นทางการกับ นาซิโอนัล ในโกปาลิเบร์ตาโดเรส 2014 นัดที่แพ้ให้กับโอริเอนเตเปโตรเลโร 1–0 ที่ซานตากรุซเดลาซิเอร์รา โดยเกราร์โด เปลุสโซ เลือกที่จะส่งตัวเขาลงมาเล่นแทนที่ของการ์โลส เด เปนา ในนาทีที่ 63 ในอีกสี่วันถัดมา เขาทำประตูแรกของเขากับทีม ช่วยให้เอาชนะราซิน 2–0 ที่เอสตาดิโอเซนเตนาริโอ ในฤดูกาลถัดมา เขาช่วยให้ทีมชนะเลิศปริเมราดิบิซิออนเดอูรูกวย ลีกสูงสุดของประเทศเป็นสมัยที่ 45
ในวันที่ 15 กรกฎาคม 2015 เปเอสเฟ ไอนด์โฮเฟิน ได้ประกาศยืนยันการซื้อตัว เปเรย์โร ด้วยสัญญา 5 ปี โดยเขาได้สวมเสื้อหมายเลข 7 แทนที่ของแม็มฟิส เดอไป เขาได้ลงเล่นนัดแรกในโยฮัน ไกรฟฟ์ชิลด์ 2015 จากการเปลี่ยนตัวลงมาแทนอดัม มายร์ ในนาทีที่ 85 ซึ่งทีมของเขาเอาชนะโกรนิงเงิน 3–0 ในวันที่ 4 ตุลาคม 2015 เขาได้ลงเล่นเป็นตัวจริงนัดแรก และยังทำประตูช่วยให้เอาชนะอายักซ์ในลีก 2–1 จากนั้น เปเรย์โร ทำแฮต-ทริกแรกให้กับสโมสรได้ในวันที่ 27 ตุลาคม ค.ศ. 2015 ในเคเอ็นวีบี คัป กับเกเนมุยเด็น ซึ่งช่วยให้ทีมชนะ 6–0 เขาได้ลงเล่น 29 นัด พร้อมกับทำ 11 ประตูในฤดูกาลแรกของเขาช่วยให้ทีมชนะเลิศเอเรอดีวีซี สมัยที่ 23 ในวันที่ 31 กรกฎาคม ค.ศ. 2016 เปเรย์โร ได้ลงเล่น 60 นาทีในโยฮัน ไกรฟฟ์ชิลด์ 2016 กับไฟเยอโนร์ด ช่วยให้ทีมเอาชนะ 0–1 ที่อัมสเตอร์ดัมอาเรนา ในวันที่ 15 เมษายน ค.ศ. 2018 เขาทำประตูแรกของนัดซึ่งช่วยให้เปเอสเฟ ไอนด์โฮเฟิน เอาชนะอายักซ์ 3–0 ทำให้ทีมชนะเลิศเอเรอดีวีซี สมัยที่ 24 ทันทีหลังจบการแข่งขันที่ฟีลิปส์สตาดีโยน
ในวันที่ 31 มกราคม ค.ศ. 2020 เขาได้เซ็นสัญญาร่วมทีมคัลยารี สโมสรในเซเรียอา เป็นระยะเวลาสี่ปีครึ่ง เขาได้ลงเล่นนัดแรกในอีก 9 วันถัดมาในนัดที่ออกไปเยือนเจนัว จากการเปลี่ยนตัวลงมาแทนรักนาร์ กลาวัน ในนาทีที่ 77 ซึ่งทีมของเขาแพ้ไป 1–0
จังหวัดอำนาจเจริญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดอำนาจเจริญ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองอำนาจเจริญและอำเภอหัวตะพาน
เขตการเลือกตั้งที่ 2 ประกอบด้วยอำเภอลืออำนาจ อำเภอพนา อำเภอปทุมราชวงศา อำเภอชานุมาน และอำเภอเสนางคนิคม
จีมิน
พัก จี-มิน (; เกิด 13 ตุลาคม ค.ศ. 1995) เป็นที่รู้จักกันดีในชื่อ จีมิน เป็นนักร้อง นักเต้น นักแต่งเพลงชาวเกาหลีใต้ และเป็นสมาชิกบอยแบนด์เกาหลีใต้ บีทีเอส ภายใต้สังกัดบิกฮิตเอนเตอร์เทนเมนต์
พัคจีมิน ( เกาหลี :  박 지 민 ) เกิดเมื่อวันที่ 13 ตุลาคม 1995 ใน Geumjeong เขตปูซาน ประเทศเกาหลีใต้ ครอบครัวของเขาประกอบด้วย พ่อแม่และน้องชาย สมัยมัธยมต้นเขาเคยเรียนเต้น และเรียนรู้ทักษะการเต้นประเภทป๊อปปิ้ง(popping) และล็อกแดนซ์(Locking dance)
ในช่วงก่อนที่จะมาเป็นเด็กฝึกจีมินได้เรียนศิลปะร่วมสมัยที่ Busan High School of Arts และเป็นนักเรียนอันดับต้นๆในด้านการเต้นสมัยใหม่ (modern dance) หลังนั้นคุณครูของเขาจึงแนะนำให้เขาออดิชั่นกับ Big Hit Entertainment เมื่อผ่านการออดิชั่นในปี 2012 เขาจึงย้ายไปเรียนที่ Korean Arts High School และจบการศึกษาในปี 2014
จีมินเข้าร่วมเป็นสมาชิกในวง บีทีเอส ในมิถุนายน 2013 ในตำแหน่ง Vocal
ระดับประถม Hoedong Elementary School
ระดับมัธยมต้น Yunsan Middle School
ระดับมัธยมปลาย Korea Art School
ระดับปริญญาตรี Global Cyber ​​University สาขา Broadcasting &amp; Entertainment
เพิ่มเติม: ผลงานวิดีโอของบีทีเอส
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดอ่างทอง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง ลดลงจากเดิม 2 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
มายเนม
มายเนม (; ; มักเขียนเป็น MYNAME) เป็นกลุ่มบอยแบนด์ชาวเกาหลีใต้ ก่อตั้งโดยฮวานฮีของฟลายทูเดอะสกายภายใต้เอชทูมีเดีย วงประกอบด้วยสมาชิกห้าคน: กอนอู, อินซู, เซยง, จุน.คิว และแชจิน วงเปิดตัวเมื่อวันที่ 27 ตุลาคม 2011 ด้วยดิจิทัลซิงเกิล "เมซซิจ" (Message)
ปรัชญาซิกข์
ปรัชญาของศานาซิกข์ คือทฤษฎีพื้นฐานของศาสนาซิกข์ ซึ่งระบุไว้ในคุรุกรันตสาหิบ ซึ่งคือคัมภีร์ของศาสนาซิกข์
การปฏิบัติตามคำสอนของศาสนาซิกข์นั้นพัฒนาตนของศาสนิกชน ในคุรุกรันตสาหิบมีระบุพิธีกรรมและการปฏิบัติตนไว้ เช่น การท่องบทสวดนิตนีมทุกเช้า ในช่วงเวลาอมฤตเวลา การถือครองปัญจกการ์ (ก 5 ประการ) ในศาสนิกชนที่ผ่านพิธีปาหุลแล้ว การหลีกเลี่ยงจากปัญจโทษ และปฏิบัติตามปัญจธรรม ระลึกถึงพระผู้เป็นเจ้าเสมอทุกเวลา เป็นต้น
ชูกา (แร็ปเปอร์)
มิน ยุน-กี (l; เกิด 9 มีนาคม ค.ศ. 1993) มีชื่อในวงการว่า ชูกา (SUGA) และ Agust D เป็นแร็ปเปอร์ นักแต่งเพลง โปรดิวเซอร์เพลงชาวเกาหลีใต้ ในปี ค.ศ. 2013 ชูกาเปิดตัวในฐานะสมาชิกบอยแบนด์เกาหลีใต้ บีทีเอส ภายใต้สังกัดบิกฮิตเอนเตอร์เทนเมนต์
เขาได้ปล่อย mixtape เดี่ยว ครั้งแรกในปี 2016 ภายใต้ชื่อ Agust D และขายทางออนไลน์ในปี 2018 อัลบั้มของเขาติดชาร์ตบน Billboard ในปี 2020 เขาได้ปล่อย mixtape เดี่ยวอีกครั้งในชื่อ "D-2" และติดอันดับ 11 บน 'Billboard 200' ติดอันดับ7 บน 'UK Albums Chart' และอันดับ 2 ใน ARIA Album Chart ของออสเตรเลีย 'Korea Music Copyright Association' ยกย่องชูกาในฐานะนักแต่งเพลงและโปรดิวเซอร์ที่มีเพลงมากกว่า 100 เพลง รวมถึงเพลง "Wine" ของ Suran ที่ครองอันดับสองใน Gaon Music Chart และได้รับรางวัลเพลง Soul/R&amp;B ยอดเยี่ยมแห่งปี ในงาน Melon Music Awards 2017
เขามีความสนใจการแร็พและการแต่งเพลงตั้งแต่สมัยมัธยม ตอนที่เขาอายุ 13 ปีก็ได้เริ่มเขียนเนื้อเพลงและเรียนรู้เกี่ยวกับการทำเพลง เขาเริ่มต้นแต่งเพลงแร็ปไปพร้อมกับการทำงานพาร์ทไทม์ เขาเคยเป็นแร็ปเปอร์ใต้ดินในชื่อ Gross และเป็นส่วนหนึ่งของทีมฮิปฮอป D-Town ในช่วงปี 2010
เขาเคยแต่งเพลง "518-062" ซึ่งเป็นเพลงระลึกถึงเหตุการณ์ที่กวางจู
ที่มาของชื่อที่ใช้ในวงการ ชูกา (SUGA ;) มาจากพยางค์แรกของคำว่าชูตติงการ์ด  ซึ่งเป็นตำแหน่งในทีมบาสเกตบอลที่เขาเคยเล่นสมัยเป็นนักเรียน ต่อมาในปี ค.ศ. 2016 เขาได้ใช้นามแฝง เอกัสดี  ในมิกซ์เทปของเขา โดยมาจาก การสลับตัวอักษรคำว่า SUGA DT ซึ่งคำว่า DT ย่อมาจากสถานที่เกิดของเขา คือ แดกู ทาวน์ (Daegu Town) หรือเมืองแดกู นั่นเอง
- ระดับประถม Daegu Taejeon Elementary School
- ระดับมัธยมต้น Gwaneum Middle School
- ระดับมัธยมปลาย Apgujeong High School
- ระดับปริญญาตรี Global Cyber ​​University สาขา Broadcasting and Entertainment
- กำลังศึกษาระดับปริญญาโท Hanyang Cyber ​​University สาขาสื่อโฆษณา (Advertising Media)
ปัจจุบันเขาพำนักอยู่ในเขตฮันนัม โซล ประเทศเกาหลีใต้ ในปี ค.ศ. 2018 เขาซื้อห้องชุดหรู มูลค่า 3 ล้านดอลลาร์สหรัฐ ซึ่งตั้งอยู่ในเกาหลีใต้ แต่เขายังคงพำนักอยู่ที่เขตฮันนัม
ในเดือนธันวาคม 2013 ชูกาได้รับการวินิจฉัยว่าเป็นไส้ติ่งอักเสบ และต้องได้รับการผ่าตัดที่โรงพยาบาลอย่างเร่งด่วน เขาทำการผ่าตัดในวันที่ 9 ธันวาคม ที่โรงพยาบาล Severance ในเขตชินชน และออกจากโรงพยาบาลในวันที่ 17 ธันวาคม แต่ก็ต้องกลับไปที่โรงพยาบาลอีกครั้งในวันที่ 26 เนื่องจากการอักเสบในบริเวณที่ผ่าตัด ด้วยเหตุนี้ทำให้เขาไม่สามารถเข้าร่วมงานประกาศรางวัลปลายปีในปีแรกของการเดบิวต์
อภัยโทษ
อภัยโทษ  เป็นคำวินิจฉัยของรัฐบาลให้บุคคลพ้นจากความรับผิดสำหรับอาชญากรรมหรือความผิดตามกฎหมายอื่นตามกล่าวหา เสมือนว่าการกระทำนั้นไม่เคยเกิดขึ้น อภัยโทษสามารถให้ได้ไม่ว่าก่อนหรือหลังการพิพากษาลงโทษสำหรับอาชญากรรมนั้น ขึ้นอยู่กับกฎหมายของเขตอำนาจศาลนั้น ๆ
ในหลายประเทศ มีการให้อภัยโทษเมื่อปัจเจกบุคคลถือว่าได้แสดงตนแล้วว่าได้ "จ่ายหนี้คืนแก่สังคมแล้ว" หรือพิจารณาแล้วว่าสมควรได้รับในทางอื่น บางทีมีการเสนออภัยโทษแก่บุคคลซึ่งถูกพิพากษาลงโทษอย่างไม่ถูกต้องหรือแก่ผู้อ้างว่าตนถูกพิพากษาลงโทษอย่างไม่ถูกต้อง ในบางเขตอำนาจศาล การยอมรับอภัยโทษอาจส่อความว่าเป็นการยอมรับความผิด จึงมีการปฏิเสธข้อเสนอดังกล่าวในบางกรณี ปัจจุบันผู้ถูกพิพากษาลงโทษมักจัดการด้วยการอุทธรณ์มากกว่าอภัยโทษ
ทัศวันธ์
ทัศวันธ์ หรือ ดัสวันธ (, Dasvandh) แปลตรงตัวว่า "เศษหนึ่งในสิบ" หมายถึงการบริจาคแก่ส่วรวม "ร้อยละสิบ" การบริจาคนี้หมายถึงทั้งการบริจาคเงินและการสละเวลามาช่วยทำเสวาให้กับคุรุทวาราหรือองค์กรอื่น ๆ ทัศวันธ์นั้นตรงตามหลักการของ Vand Chhako ซึ่งเป็นหนึ่งในสามเสาหลักของศาสนาซิกข์ของคุรุนานักเทพจิ ทัศวันธ์นั้นริเริ่มโดยคุรุอรชุน และยังคงเป็นการปฏิบัติที่ยังสืบเนื่องมาจนถึงปัจจุบัน ส่วนที่ได้รับบริจาคจากทัศวันธ์จะถูกนำเข้าไปช่วยเหลือกิจการของคุรุทวารา โดยเฉพาะ Sangat (การพบปะกันภายใต้คุรุกรันตสาหิบ) และ โรงครัวพระศาสดา (Langar)
เทตมอเดิร์น
เทตมอเดิร์น  เป็นหอศิลป์ในลอนดอน และเป็นที่เก็บรักษาของสะสมศิลปะสมัยใหม่และศิลปะร่วมสมัยแห่งชาติของสหราชอาณาจักร โดยรวบรวมมาจากนานาชาติ เทตมอเดอร์นเป็นหนึ่งในสมาชิกของเครือเทต ที่ซึ่งประกอบด้วย เทตบริเตน, เทตลิเวอร์พูล และ เทตเซนไทฟส์ เทตมอเดิร์นตั้งอยู่บนอดีตโรงไฟฟ้าแบงค์ไซด์ในย่านแบงค์ไซด์ของซัทเทิร์ค
เทตมอเดิร์นเป็นหนึ่งในพิพิธภัณฑ์ศิลปะสมัยใหม่และร่วมสมัยที่ใหญ่ที่สุดในโลก งานจัดแสดงถาวรของเทตมอเดิร์นไม่เก็บค่าเข้าชม แต่จะมีในนิทรรศการชั่วคราวบางส่วนที่เก็บค่าเข้าชมแยก ถึงแม้จะเกิดภาวะการระบาดของโควิด-19 ทำให้พิพิธภัณฑ์ปิดเป็นเวลานานและมีผู้เข้าชมลดลงถึง 77 เปอร์เซ็นต์ เหลือเพียง 1,432,991 คนในปี 2020 เทตยังคงได้ตำแหน่งอันดับสามของพิพิธภัณฑ์ศิลปะที่มีผู้เข้าขมมากที่สุดในปี 2020 and the most visited in Britain. สถานีรถไฟใต้ดินลอนดอนที่ใก้ลที่สุดคือแบล็กฟราส์ ราว 500 เมตรจากหอศิลป์
หอศิลป์เทตโมเดิร์น
การรับใช้ (ศาสนาซิกข์)
ในศาสนาซิกข์ การบริการเพื่อผู้อื่น  หรือ เซว่า  มีระบุไว้ในคัมภีร์ของศาสนา คุรุกรันตสาหิบไว้อย่างชัดเจนว่า เป็นการกระทำเพื่อช่วยเหลือผู้อื่นทั้งบุคคลและสังคม โดยไม่คาดหวังสิ่งใด ๆ ตอบแทน คำว่า "เซ-วา" เป็นคำสันสกฤตโบราณแปลว่า การกระทำเพื่อรับใช้ผู้สูงกว่าโดยผู้ด้อยกว่า หรือถ้าแปลในมุมมองปัจจุบันคือ การมุ่งมั่นเพื่อผู้อื่น แนวคิดการบริการเพื่อผู้อื่นนี้ในเชิงศาสนาเชื่อว่าเป็นการแสดงความรักและความเคารพต่อพระเป็นเจ้าโดยทางอ้อม
เทตโมเดิร์น
พิพิธภัณฑสถานแห่งชาติ ศิลป์ พีระศรี อนุสรณ์
พิพิธภัณฑสถานแห่งชาติ ศิลป์ พีระศรี อนุสรณ์ เป็นหนึ่งในพิพิธภัณฑสถานแห่งชาติของประเทศไทย ตั้งอยู่ในเขตพระนคร กรุงเทพมหานคร สังกัดสำนักพิพิธภัณฑสถานแห่งชาติ กรมศิลปากร ในเครือพิพิธภัณฑสถานแห่งชาติ หอศิลป
ภายในจัดแสดงนิทรรศการ อาทิ ห้องทำงานและเครื่องมือเครื่องใช้ของศาสตราจารย์ศิลป์ พีระศรี ผลงานจิตรกรรม ประติมากรรม และภาพพิมพ์ของบรรดาลูกศิษย์ ซึ่งส่วนใหญ่เป็นผลงานศิลปกรรมในยุคเริ่มแรกของศิลปะร่วมสมัยในประเทศไทย
ไวสาขี
เวสาขี (ชื่ออื่น ๆ เช่น วิสาขี, พิสาขี, ไวสาขี, วสาขี, วิสาข) เป็นเทศกาลที่เกี่ยวข้องกับความเชื่อและประวัติศาสตร์ของศาสนาซิกข์ โดยทั่วไปมีการเฉลิมฉลองในวันที่ 13 หรือ 14 เมษายนของทุกปี ถือเป็นเทศกาลสำคัญหนึ่งของศาสนาซิกข์ ชาวปัญจาบในตอนเหนือของอนุทวีปอินเดียถือให้วันเวสาขีเป็นวันขึ้นปีใหม่ และยังเป็นวันขึ้นปีใหม่ของชาวซิกข์ เพราะถือเป็นการขึ้น "ยุคสมัยของขาลสา" นอกจากนี้ยังเป็นเทศกาลที่เฉลิมฉลองการเก็บเกี่ยวผลผลิตของชาวซิกข์และปัญจาบอีกด้วย
เวสาขีเป็นเทศกาลที่มีความเกี่ยวพันกับประวัติศาสตร์ของภูมิภาคปัญจาบในอนุทวีปอินเดียตอนเหนือ ตามประวัติศาสนาซิกข์แล้ว วันเวสาขีนั้นเป็นวันก่อตั้งกองทัพซิกข์ขาลสา และเป็นวันที่จักรพรรดิออรังเซพแห่งจักรวรรดิโมกุลสั่งประหารชีวิตคุรุเตฆหบดูร์ หลังปฏิเสธที่จะเปลี่ยนศาสนาเป็นอิสลาม เหตุการณ์นี้ทำให้คุรุโควินทสิงห์ขึ้นดำรงตำแหน่งคุรุซิกข์ต่อ และตัดสินใจที่จะก่อตั้งกองทัพเพื่อปกป้องศาสนิกชนทั้งของซิกข์และศาสนาอื่น ๆ จากการคุกคาม อันนำมาสู่แนวคิดของขาลสา ชาวซิกข์จะรำลึกถึงทั้งสองเหตุการณ์ดังกล่าวซึ่งเกิดขึ้นตรงกันในวันเวสาขี นอกจากนี้ ในสมัยบริติชราช วันเวสาขียังเป็นวันที่เกิดการสังหารหมู่ที่จัลเลียนวลาบาฆ โดยเจ้าหน้าที่ของอาณานิคมอังกฤษที่ปกครองอินเดียในเวลานั้น
ในวันเวสาขี คุรุทวาราจะปรับตกแต่งอย่างสวยงาม และจัดดนตรีกิรทาน (Kirtan) ชาวซิกข์จะร่วมกันเดินทางไปเยี่ยมคุรุทวาราใกล้บ้าน ร่วมงานเทศกาลชุมชนรวมถึงจัด "Nagar Kirtan" และร่วมนั่งรับประทานอาหารและแบ่งปันอาหารกัน ในศาสนาฮินดู ศาสนิกชนบางส่วนถือให้วันเวสาขีนี้เป็นวันปีใหม่ตามปฏิธินสุริยะ (Solar New Year) และเฉลิมฉลองเทศกาลเก็บเกี่ยวผลผลิต ศาสนิกชนจะถือโอกาสนี้เพื่อลงอาบน้ำในแม่น้ำศักดิ์สิทธิ์ เช่น แม่น้ำคงคา เข้าโบสถ์พราหมณ์เพื่อประกอบพิธีต่าง ๆ และพบปะกับเพื่อนฝูง ครอบครัว เพื่อรับประทานอาหารร่วมกัน เทศกาลนี้มีชื่ออีกหลายชื่อตามท้องถิ่นต่าง ๆ กัน
วิสาขี
บูชา (ฮินดู)
ราชาธิปไตยแห่งสหราชอาณาจักร
ทีปาวลี
ดิวาลี, ดีปาวลี, ทิวาลี หรือ ทีปาวลี เป็นเทศกาลแห่งแสงไฟของศาสนาฮินดู ศาสนาซิกข์ ศาสนาเชน ที่เฉลิมฉลองในช่วงฤดูใบไม้ร่วงของซีกโลกเหนือ ดิวาลีถือเป็นหนึ่งในเทศกาลที่เป็นที่รู้จักมากที่สุดของศาสนาฮินดู การใช้แสงสว่างในเทศกาลแห่งแสงนี้ เป็นสัญลักษณ์หมายถึงชัยชนะของแสงเหนือความมืดมิด ความดีเหนือความชั่ว อาคาร บ้านเรือน ร้านค้า ถนนหนทาง และศาสนสถาน (โบสถ์พราหมณ์ของฮินดู, คุรุทวาราของซิกข์ และ เชนสถานของเชน) จะตกแต่งด้วยสีสดใสและประดับแสงไฟสว่างไสว โดยทั่วไปเทศกาลดิวาลีเฉลิมฉลองกัน 5 วัน โดยจะถึงจุดสูงสุดในวันที่ 3 ของเทศกาล ซึ่งถือว่าเป็นคืนที่มืดมิดที่สุดของเดือนการติก ตามปฏิทินฮินดู เมื่อเทียบกับปฏิทินเกรโกเรียนจะตรงกับช่วงกลางเดือนตุลาคมและกลางเดือนพฤศจิกายน
ช่วงก่อนเข้าสู่เทศกาล ผู้คนจะเตรียมตัวโดยการทำความสะอาด ซ่อมแซม และตกแต่งบ้านหรือที่ทำงาน และแต่งตัวด้วยเสื้อผ้าที่ดีที่สุด ประดับไฟและทีป (Diya) ทั่วทั้งในและนอกบ้านให้สว่างที่สุด ทำพิธีบูชาต่อพระลักษมี เทวีแห่งความเจริญรุ่งเรืองมั่งคั่ง มีการจุดพลุ ทานอาหารกับครอบครัวและเพื่อนฝูง แลกเปลี่ยนของขวัญและแบ่งปันขนมกัน เทศกาลดิวาลีถือเป็นเทศกาลเชิงวัฒนธรรมที่สำคัญมากต่อชาวอนุทวีปอินเดียโพ้นทะเล ที่นับถือศาสนาฮินดู ซิกข์ หรือเชน